Zeuxippé (dcéra Lamedóna)

Zeuxippé alebo Zeuxippa (, ) je v gréckej mytológii dcéra sikyónskeho kráľa Lamedóna a jeho manželky Fény.Pausanias, Periégésis tés Hellados, 2,6,5.

Starogrécký autor Pausanias uvádza, že keď k mestu Sikyónu pritiahli Achaiovi synovia Archandros a Architeles, sikyónskemu kráľovi Lamedónovi prišiel z Atiky na pomoc Sikyón, syn Marathóna.Pausanias, Periégésis tés Hellados, 2,1,1.Lamedón mu preto z vďaky dal svoju dcéru Zeuxippu za manželku a keďže nemal potomka po meči, vyhlásil ho za svojho nástupcu.

Zeuxippé sa následne stala matkou dcéry Chthonofyly, ktorej sa s bohom Hermom narodil syn Polybos.Pausanias, Periégésis tés Hellados, 2,6,6. Chthonofylé sa potom vydala za Flianta, syna boha Dionýza a porodila mu syna Androdama. Kráľovské žezlo však v Sikyóne neskôr prevzal prvorodený vnuk Zeuxippy, Polybos.

 Referencie  

Kategória:Postavy gréckej mytológie